Ul liesyezhour a oa de Vries, studiañ a reas an nederlandeg, an alamaneg, ar sañskriteg hag ar palieg e skol-veur Amsterdam etre 1907 ha 1913, a-raok mont da vout doktor war ar yezhoù lechlennat e Skol-veur Leiden e 1915 gant menegoù dispar. Goude meur a labour e tapas kador yezhouriezh hag lizheregouriezh ar germaneg kozh  e 1926 e skol-veur Leiden. Dar mare-se e embannas ur yoch labourioù war ar religion german hag al lennegezh norsek. E-pad e studioù er skol-veur e oa ur penn-ezel eus ar Maatschappij der Nederlandse Letterkunde hag ar Koninklijke Academie voor Nederlandse Taal- en Letterkunde. Gantañ e krogod da studiañ ar werinoniezh gant ur sell hag un doare skiantel.